Perfekte oornagplekkie. Rustig met 'n lieflike uitsig op die melkweg, ons kon amper aan die sterre raak.
Ons het twee nagte daar in die skuurhuis oorgeslaap, die eerste nag was op pad Hartenbos toe en die woonstel was nie baie skoon nie. Die beddens was vuil en die matte was ook vuil. Daar is nie stoele vir binne die huis nie, 'n mens moet elke keer die stoele van buite indra. Die tweede keer met die terugkeerslag was die huis baie skoner. Die beddens was netjies opgemaak en die matte was skoon. Die een badkamer se lig is baie flou. Die verkeer op die N1 pla soms. Maar andersins kry jy waarvoor jy betaal. Dis 'n lekker oornagverblyf af Kaap toe.
Baie gerieflik geleë, vinnig om die volgende oggend op N1 te kom en huis toe te ry. Baie netjies en skoon, die beddens is ferm en die beddegoed skoon. Die kombuis is goed toegerus en baie skoon. Lekker plaasdam swem, altyd 'n wenner na 'n lang dag op die pad. Die flitsende veulkeurige lig buite Chalet 1 het my slaap versteur. In plaas van 'n rustige Karoo plaas slaap het dit gevoel asof ek in agterstraat hotel oornag met 'n flitsende neonlig buite die venster.
Ons was effens vroeg vir die inkloktyd, maar was warm verwelkom deur die personeel. Kamer was gereed en skoon en alles wat ons sou nodig kry vir oornagverblyf was daar. Baie dankie daarvoor.
Na baie jare se verbyry, en altyd kyk na die plekkies het ons uiteindelik by Gariep N1 Chalets oornag. Dit was 'n heerlike ervaring met die diere wat jou omring. As Pretorianers het ons 'n donderstorm van formaat beleef en geweet die reën was baie welkom. Al was die krag uitgeslaan, was daar 'n lamp beskikbaar. Die chalet was netjies en skoon met alles wat ons nodig gehad het. Ons is ook baie vriendelik verwelkom. Ons sal graag weer daar wil oornag.
Die geraas van die N1 is bietjie steurend, maar dis baie maklik om te kry en lekker vir 'n oorslaap tussen die Kaap en Johannesburg.
Ons reis met honde en die oorslaapplek wat ons kies moet hulle ook kan akkommodeer, asook veilig omhein wees. In die opsig het Gariep N1 Chalets goed vir ons gewerk.
Sal aanbeveel van die haastige reisiger wat naby N1 verblyf soek. Geen ekstra veiligheid as dit is vir jou belangrik is.
Mooi skoon en en netjiese verblyf. Het al die belangrikste goed vir oorslaap en dis naby die hoofweg so ons het weer maklik en vinnig op die pad geklim.
Dit is 'n lekker oorslaapplek op pad na die Noorde en terug. Gerieflik en die Karoo-ervaring was spesiaal. Dankie vir alles!
Ek is mal oor die groot plaashuis wat ons tydens ons reis terug besoek het. Net 'n voorstel. Skuif een van die dubbelbeddens in die kamer waar die enkelbedddens is en die enkelbeddens na die agterste kamer. Dit maak net meer sin met die en suite.
Ons het in Chalet 1 oornag op pad Kaap toe en terug, die eenheid was netjies, skoon en toegerus met die basiese vir oornagverblyf. Vir slegs oornag-verblyf, is die eenheid ideaal. Die chalets is klipgooi van die hoofpad af, maar die verblyf was baie veilig. Ek sal aanbeveel dat daar 'n plug met twee kragpunte bygevoeg word vir die mikrogolf en yskas om gelyktydig gebruik te word, huidiglik moet mens die yskas uitplug om die mikrogolf te gebruik en dan weer die kragpunte ruil.
Die ontvangs was vriendelik. Kamer is eenvoudig, gerieflik, skoon en netjies. Geen probleme met fasiliteite binne of buite nie. Goeie braaigerief met vuurmaakhout wat beskikbaar is. Enigste wat 'n probleem vir sommiges kan wees is die afstand na Gariepdorp om by winkels uit te kom en dalk die veiligheid aangesien dit redelik naby die snelweg geleë is. Geen lawaai van snelweg af nie, het dus rustige nag gehad. Geskik vir oornaggerief, om die langpad Kaap toe te breek vir 'n welverdiende rus.
Asseblief kry vir daardie kalkoenwyfie 'n maatjie. Martha was baie vriendelik. Sy kyk regtig baie mooi die diere daar. Ek't gemerk die kalkoen het nie water nie en vir haar gesê. Ek wou gee, maar sy het en sommer vir die hoenders ook. Die skapies het gehad. Die kamers kan doen met kantgordyne, want die chalets se mense ry teen die kamers verby. Stoof (oond) werk nie. Dam was vuil. Belangrikste: Die kalkoen moet 'n maatjie kry. Was regtig lekker!
Die plekkie was netjies en die diens goed so het darem lekker gebly. Wat my gepla het was dat daar die chalets is en dan 'n tipe van huis wat gebou is in 'n stoor, daar is meer beddens en baie meer plek maar van die foto's op die webtuiste kan jy nie juis sien hoe die plek lyk nie en jy weet nie regtig wat jy boek nie. So alhoewel die chalets dalk heeltemal anders is; neem net in ag as jy in die groter plekkie inboek. Die een kamer het byvoorbeeld nie 'n deur nie en van die vensters kyk uit in plekke wat langsaan in dieselfde stoor uitgebou is. As jy net wil oorslaap pla dit seker nie baie nie. Op die tafel wag vir jou 'n plastiekbakkie wat sê: TIPS R50, ek gee nie om om 'n tip te los nie maar om vir my te vertel hoeveel ek moet tip irriteer my nogal.
Perfekte oornag vir lang pad Kaap toe. Die huisie was skoon en alles wat nodig is was daar. Pragtige uitsig oor die vlaktes. Na baie ure op die pad was dit 'n seën om net in te stap en te rus. En dierevriendelik was 'n bonus. Ons stadshond het daar verander in 'n plaashond.
Verblyf is basies en geskik vir oornag - ons het in die huis geslaap en wat gepla het is dat die kamer met eie badkamer het nie 'n deur aan nie!
Die kamer wat nie 'n deur aan het nie is regtig sleg as mens met vriende reis en nie net 'n gesin nie - veral in ag genome dat die ander kamer 'n deurloopkamer is na kamer 3. Dit kan en behoort reggestel te word en sal regtig nie 'n groot uitgawe wees nie. Die krag het ook uitgeskop. Dit is nie 'n nuwe fout nie, want die persoon aan diens het dadelik geweet watter skakelaar om af te sit. Dit het meegebring dat die yskas nie kon aanbly nie.
Dankie vir die lekker verblyf en vriendelikheid. Die huis waarin ek vir die nag oorgebly het, was lekker ruim en skoon.
Heerlike verblyf in die middel van die Vrystaat. Rustigheid oorval jou. Netjiese en skoon geriewe - baie lekker gebly!
Vir 'n oornagverblyf was dit heel aangenaam. Eks sou net verkies dat die eienaar of agente iets doen omtrent die vlieë.
Bietjie verbaas. Nie wat ek verwag het nie. Meer 'n oord verwag as net 3 strukture. Geen TV vir die kinders nie. Wel genoeg slaapplek. Deure kort aandag. Voordeur kan skaars sluit, wat vir veiligheid nie goed is nie. Kan ongelukkig beter waarde vir geld in Colesberg self kry. Personeel was vriendelik.
Ons het baie lekker daar gebly, netjies, veilig en goed ingerig. Perfek vir 'n oornagplekkie en vir 'n moeë siel!
Ons het gereis met 4 border collie-honde en dit was regtig 'n welkome stop. 'n Groot pluspunt om die honde te kon akkommodeer. Baie goeie ligging. Goeie reëlings. Die plaasdam langs die huis was 'n totale verrassing. Alles was baie skoon en netjies en Martha was beskikbaar vir enige bystand - wat nie nodig was nie, want alles wat ons nodig gehad het, was reeds beskikbaar. Lekker gebraai die aand. Beslis 'n 5-ster-aanbeveling.
Gemiddeld. Buite het 'n lig wat verander in kleur, die hele nag gebrand. Geen stoele binne waarop jy kan sit nie.
Die omgewing is pragtig, die chalet het alles wat nodig is om jou 'n ruskansie te gee op die langpad terug huis toe.
Wat 'n verassing na 'n lang rit vanaf Johannesburg, dit het ons verwagtinge oortref. Die landskap bring rustigheid en maak dit 'n goeie oornagbyplek. Geriewe is uitstekend en ons het die aand heerlik op die stoep gekuier terwyl ons die sonsondergang dophou.
As jy 'n rustige oornagplek soek tussen Johannesburg en Kaapstad is hierdie die plek vir jou. Netjiese geriewe met alles wat jy nodig het!
Gariep N1 Chalets is 'n gemaklike ekonomiese oorslaap opsie vir die lang pad. Geen luukses, maar skoon. Van die eetgerei en ander items kan dalk bietjie opgegradeer word. Die mooi omgewing maak op vir enige ander gebreke.
Dit het gevoel asof ons op 'n plaas was. Die kinders het van die plaasdam gehou waarin hulle kon swem. Die ontvangs was vriendelik en baie vriendelik.
My wooneenheid is verkeerdelik aan iemand anders toegeken. Ek het egter seker gemaak dat my naam wel op die lys is vir die 20ste Desember. Verder sal ek 'n pakkie kerse en paar blakers voorstel aangesien daar geen vorm van lig was nie toe beurtkrag skielik toegepas word. Martha het uitkoms verleen met 'n kers, baie bedagsaam van haar! Dankie vir die slaap plekkie in die middel van nêrens, hy is soos 'n oase in die middel van 'n woestyn.
Gariep N1 Chalets is die perfekte oornagverblyf vir die langpad af see toe. Naby aan die N1 en het alles wat jy nodig het vir 'n oornagverblyf.
Nie aangenaam nie. Muurproppe ontoeganklik. Geen broodrooster. Slegte reuk. Kon nie stort nie. Ek het beter verwag. Dalk net geskik vir trokdrywers vir oornag.
Behalwe vir die stort en wasbak en toilet wat nie gewerk het nie, was daar gelukkig 'n bad en tweede toilet wat ons kon gebruik. Plek was skoon en netjies. Goeie waarde vir jou geld.